title: Απόφαση αριθ. Ε2, της 3ης Μαρτίου 2010 , για τη θέσπιση διαδικασίας διαχείρισης μεταβολών, η οποία εφαρμόζεται στα στοιχεία των φορέων που ορίζονται στο άρθρο 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου οι οποίοι παρατίθενται στον ηλεκτρονικό κατάλογο που αποτελεί αναπόσπαστο τμήμα του EESSI  (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΕ/Ελβετίας)

text:
               10.7.2010

               EL

               Επίσημη Εφημερίδα της Ευρωπαϊκής Ένωσης

               C 187/5

         ΑΠΌΦΑΣΗ αριθ. Ε2
   της 3ης Μαρτίου 2010
   για τη θέσπιση διαδικασίας διαχείρισης μεταβολών, η οποία εφαρμόζεται στα στοιχεία των φορέων που ορίζονται στο άρθρο 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου οι οποίοι παρατίθενται στον ηλεκτρονικό κατάλογο που αποτελεί αναπόσπαστο τμήμα του EESSI
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΕ/Ελβετίας)
   2010/C 187/04
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   το άρθρο 72 στοιχείο δ) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (1), βάσει του οποίου η Διοικητική Επιτροπή εγκρίνει τους κοινούς κανόνες δομής για τις υπηρεσίες επεξεργασίας δεδομένων και καθορίζει τους τρόπους λειτουργίας του κοινού μέρους των εν λόγω υπηρεσιών.
   το άρθρο 88 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (2) (στο εξής: κανονισμός εφαρμογής),
   Αποφασίζοντας σύμφωνα με τους όρους του άρθρου 71 παράγραφος 2 του κανονισμού (ΕΚ) αριθ. 883/2004,
   Εκτιμώντας τα ακόλουθα:

               (1)

               Ένα από τα στοιχεία του εκσυγχρονισμού του συστήματος συντονισμού των εθνικών συστημάτων κοινωνικής ασφάλισης είναι η θέσπιση ενός ηλεκτρονικού καταλόγου που να περιέχει τα στοιχεία των εθνικών φορέων που συμμετέχουν στην εφαρμογή των κανονισμών (ΕΚ) αριθ. 883/2004 και (ΕΚ) αριθ. 987/2009 (στο εξής: κανονισμός εφαρμογής).

               (2)

               Τα κράτη μέλη είναι αρμόδια για την εισαγωγή των εθνικών τους στοιχείων επαφής στον ηλεκτρονικό κατάλογο και για την επικαιροποίηση των εν λόγω στοιχείων.

               (3)

               Τα κράτη μέλη μεριμνούν ώστε τα στοιχεία που εμπεριέχονται στα τοπικά αντίγραφα του ηλεκτρονικού καταλόγου να συγχρονίζονται σε καθημερινή βάση με τα στοιχεία που περιέχονται στο κύριο αντίγραφο του ηλεκτρονικού καταλόγου, το οποίο διαχειρίζεται η Ευρωπαϊκή Επιτροπή.

               (4)

               Είναι αναγκαίο να θεσπιστεί διαδικασία διαχείρισης των μεταβολών, με την οποία να διασφαλίζεται ότι οι μεταβολές των στοιχείων που είναι καταχωρισμένα στον ηλεκτρονικό κατάλογο αποτελούν αντικείμενο δομημένης και συνεπούς επεξεργασίας, που υπόκειται σε έλεγχο και γίνεται εγκαίρως.

         ΑΠΟΦΑΣΙΖΕΙ:

               1.

               Η παρούσα απόφαση καθορίζει τους κανόνες για τη διαδικασία διαχείρισης των μεταβολών όσον αφορά τα στοιχεία των αρμόδιων αρχών, των εθνικών φορέων, των οργανισμών σύνδεσης και των σημείων επαφής όπως ορίζονται στο άρθρο 1 στοιχεία ιγ), ιζ) και ιη) του κανονισμού (ΕΚ) αριθ. 883/2004 και στο άρθρο 1 παράγραφος 2 στοιχεία α) και β) του εκτελεστικού κανονισμού εφαρμογής.

               2.

               Η διαδικασία διαχείρισης μεταβολών εφαρμόζεται στα στοιχεία που αναφέρονται στον κύριο κατάλογο του ηλεκτρονικού καταλόγου, τον όποιο διαχειρίζεται η Ευρωπαϊκή Επιτροπή, καθώς και στα τοπικά αντίγραφα τα οποία βρίσκονται στα κράτη μέλη.

               3.

               Κάθε κράτος μέλος διορίζει ένα πρόσωπο, το οποίο είναι αρμόδιο για την καταχώριση των μεταβολών στο κύριο αντίγραφο του ηλεκτρονικού καταλόγου και για την επικαιροποίηση των τοπικών αντιγράφων.

               4.

               Κάθε κράτος μέλος υποδεικνύει επίσης ένα κεντρικό σημείο επαφής για το EESSI για κάθε σημείο πρόσβασης (ενιαίο σημείο επαφής του ΣΠ, στο εξής: AP SPOC). Αυτό είναι το πρώτο σημείο επαφής για τους φορείς και τους οργανισμούς που συνδέονται με το συγκεκριμένο σημείο πρόσβασης.

               5.

               Κάθε κράτος μέλος κοινοποιεί στη Διοικητική Επιτροπή τις ουσιαστικές τροποποιήσεις των στοιχείων που αφορούν τις αρμόδιες αρχές του, τους εθνικούς φορείς, τους οργανισμούς σύνδεσης ή τα σημεία πρόσβασης, μέσω της Γραμματείας, τουλάχιστον έναν ημερολογιακό μήνα πριν από την έναρξη ισχύος της τροποποίησης. Η κοινοποίηση μπορεί να απευθύνεται στη Γραμματεία. Οι ήσσονος σημασίας τροποποιήσεις είναι δυνατόν να καταχωρίζονται στον κύριο κατάλογο του ηλεκτρονικού καταλόγου χωρίς εκ των προτέρων κοινοποίηση.

               6.

               Για το σκοπό της εν λόγω διαδικασίας, ως ουσιαστική μεταβολή νοείται κάθε μεταβολή που επηρεάζει αρνητικά την εφαρμογή των κανονισμών και, συνεπώς, το συντονισμό, καθώς ενδέχεται να παρεμποδίσει την αποστολή ή τη δρομολόγηση των δομημένων ηλεκτρονικών εγγράφων (ΔΗΕ) στον οικείο φορέα ή οργανισμό.
               Μια ουσιαστική μεταβολή περιλαμβάνει, μεταξύ άλλων:

                           α)

                           Τις τροποποιήσεις που αφορούν τον κωδικό αναγνώρισης, τα καθήκοντα ή την αρμοδιότητα ενός φορέα ή οργανισμού ή σημείου πρόσβασης.

                           β)

                           Το κλείσιμο ενός φορέα, οργανισμού ή σημείου πρόσβασης.

                           γ)

                           Τη συγχώνευση φορέων ή οργανισμών ή σημείων πρόσβασης.

               7.

               Στην περίπτωση που μια ουσιαστική μεταβολή αφορά μία από τις αλλαγές που παρατίθεται στα σημεία α), β) και γ), το κράτος μέλος αναφέρει ποιος φορέας, οργανισμός ή ποιο σημείο πρόσβασης θα αναλάβει τα εν λόγω καθήκοντα ή την εν λόγω αρμοδιότητα από την ημερομηνία κατά την οποία αρχίζει να ισχύει η μεταβολή αυτή.

               8.

               Κατόπιν παραλαβής της κοινοποίησης μιας ουσιαστικής τροποποίησης, η Γραμματεία ενημερώνει τη Διοικητική Επιτροπή και τα AP SPOC σχετικά με την τροποποίηση και τη χρονική στιγμή κατά την οποία αρχίζει να ισχύει.

               9.

               Σύμφωνα με το άρθρο 9 του κανονισμού της Διοικητικής Επιτροπής, τα μέλη της Διοικητικής Επιτροπής έχουν το δικαίωμα να δηλώσουν εάν διαφωνούν με την τροποποίηση ή να απόσχουν από την ψηφοφορία. Στην περίπτωση αντιρρήσεων, η τροποποίηση τίθεται προς συζήτηση κατά την προσεχή συνεδρίαση της Διοικητικής Επιτροπής.

               10.

               Τα κράτη μέλη διασφαλίζουν ότι τα τοπικά αντίγραφα των υπηρεσιών καταλόγου συγχρονίζονται σε καθημερινή βάση με το κύριο αντίγραφο του ηλεκτρονικού καταλόγου. Ο συγχρονισμός των τοπικών αντιγράφων πραγματοποιείται μεταξύ της 1 π.μ και τις 3 π.μ. ώρα Κεντρικής Ευρώπης.

               11.

               Εντός ενός έτους από τη δημοσίευση της παρούσας απόφασης στην Επίσημη Εφημερίδα, η Διοικητική Επιτροπή αξιολογεί τις εμπειρίες των κρατών μελών σε σχέση με την εφαρμογή της παρούσας απόφασης.

               12.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την πρώτη ημέρα του δεύτερου μήνα μετά τη δημοσίευσή της.

            Ο πρόεδρος της Διοικητικής Επιτροπής

         José Maria MARCO GARCÍA

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.


title: 2012/189/ΕΕ: Απόφαση του Συμβουλίου, της 26ης Μαρτίου 2012 , για τη σύναψη της διεθνούς συμφωνίας για το κακάο του 2010

text:
               12.4.2012

               EL

               Επίσημη Εφημερίδα της Ευρωπαϊκής Ένωσης

               L 102/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Μαρτίου 2012
   για τη σύναψη της διεθνούς συμφωνίας για το κακάο του 2010
   (2012/189/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφοι 3 και 4, σε συνδυασμό με το άρθρο 218 παράγραφος 6,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 25 Ιουνίου 2010, η Διάσκεψη Διαπραγμάτευσης, που συστάθηκε υπό την αιγίδα της συνδιάσκεψης των Ηνωμένων Εθνών για το εμπόριο και την ανάπτυξη, ενέκρινε το κείμενο της διεθνούς συμφωνίας για το κακάο του 2010 («η συμφωνία»).

               (2)

               Η συμφωνία αποτέλεσε αντικείμενο διαπραγμάτευσης για να αντικαταστήσει τη διεθνή συμφωνία για το κακάο του 2001 («η συμφωνία του 2001»), η οποία έχει παραταθεί μέχρι τις 30 Σεπτεμβρίου 2012.

               (3)

               Η συμφωνία έχει υποβληθεί για υπογραφή από 1ης Οκτωβρίου 2010 μέχρι τις 30 Σεπτεμβρίου 2012 και οι πράξεις κύρωσης, αποδοχής ή έγκρισης μπορούν να κατατεθούν μέσα στο ίδιο χρονικό διάστημα.

               (4)

               Οι επιδιωκόμενοι από τη συμφωνία στόχοι εντάσσονται στο πλαίσιο της κοινής εμπορικής πολιτικής.

               (5)

               Η Ευρωπαϊκή Ένωση συμμετέχει στη συμφωνία του 2001, η δε υπογραφή της συμφωνίας και η κατάθεση της πράξης προσωρινής εφαρμογής της έχουν ήδη επιτραπεί με την απόφαση 2011/634/ΕΕ του Συμβουλίου (1). Η Ένωση έχει ως εκ τούτου συμφέρον να συνάψει τη συμφωνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ευρωπαϊκής Ένωσης η διεθνής συμφωνία για το κακάο του 2010 («η συμφωνία») (2).
   Άρθρο 2
   Ο πρόεδρος του Συμβουλίου, εξ ονόματος της Ένωσης, προβαίνει στην κατάθεση των πράξεων που προβλέπονται στο άρθρο 54 της συμφωνίας (3).
   Άρθρο 3
   Η παρούσα συμφωνία αρχίζει να ισχύει την ημέρα της έκδοσής της.

      Βρυξέλλες, 26 Μαρτίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 259 της 4.10.2011, σ. 7.

      (2)  Το κείμενο της συμφωνίας έχει δημοσιευθεί, μαζί με την απόφαση για την υπογραφή, στην ΕΕ L 259 της 4.10.2011, σ. 8.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31998D0145

98/145/ΕΚ: Απόφαση του Συμβουλίου της 12ης Φεβρουαρίου 1998 σχετικά με την έγκριση, εξ ονόματος της Κοινότητας, της τροποποίησης των παραρτημάτων Ι και ΙΙ της σύμβασης της Βόννης περί της διατήρησης των αποδημητικών ειδών που ανήκουν στην άγρια πανίδα, όπως αποφασίσθηκε στην πέμπτη συνεδρίαση της διάσκεψης των μερών της σύμβασης

Επίσημη Εφημερίδα αριθ. L 046 της 17/02/1998 σ. 0006 - 0007

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Φεβρουαρίου 1998 σχετικά με την έγκριση, εξ ονόματος της Κοινότητας, της τροποποίησης των παραρτημάτων Ι και ΙΙ της σύμβασης της Βόννης περί της διατηρήσεως των αποδημητικών ειδών που ανήκουν στην άγρια πανίδα, όπως αποφασίσθηκε στην πέμπτη συνεδρίαση της διάσκεψης των μερών της σύμβασης (98/145/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1, σε συνδυασμό με το άρθρο 228 παράγραφος 2 πρώτη περίοδος και παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η Ευρωπαϊκή Κοινότητα είναι συμβαλλόμενο μέρος της σύμβασης περί της διατηρήσεως των αποδημητικών ειδών που ανήκουν στην άγρια πανίδα, δυνάμει της απόφασης 82/461/ΕΟΚ (3) 7ότι στην πέμπτη συνεδρίαση της διάσκεψης των μερών, η οποία πραγματοποιήθηκε στη Γενεύη από 10 έως 16 Απριλίου 1997, εικοσιένα απειλούμενα αποδημητικά είδη περιελήφθησαν στο παράρτημα Ι της σύμβασης και είκοσι δύο είδη στο παράρτημα ΙΙ της σύμβασης 7 ότι η Επιτροπή συμμετέσχε στην εν λόγω συνεδρίαση εξ ονόματος της Κοινότητας 7ότι έντεκα από αυτά τα είδη καλύπτονται από την οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (4) 7ότι, δυνάμει του άρθρου ΧΙ της σύμβασης, οι τροποποιήσεις των παραρτημάτων της σύμβασης αρχίζουν να ισχύουν, για όλα τα μέρη, ενενήντα ημέρες μετά τη διάσκεψη των μερών κατά την οποία υιοθετήθηκε, εκτός από τα μέρη τα οποία εκφράζουν επιφύλαξη σύμφωνα με την παράγραφο 6 του εν λόγω άρθρου 7ότι η Κοινότητα πρέπει να εγκρίνει τις τροποποιήσεις των παραρτημάτων Ι και ΙΙ της σύμβασης που υιοθετήθηκαν στην πέμπτη συνεδρίαση των συμβαλλομένων μερών σύμφωνα με το άρθρο ΧΙ της σύμβασης,ΑΠΟΦΑΣΙΖΕΙ:Άρθρο 1 Εγκρίνεται, εξ ονόματος της Ευρωπαϊκής Κοινότητας, η υπαγωγή των ειδών Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola στο παράρτημα Ι της σύμβασης περί διατηρήσεως των αποδημητικών ειδών που ανήκουν στην άγρια πανίδα και των ειδών Phocoena spinipinnis, Phocoena drioptica, Cephalorhynchus eutropia, Lagernorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola στο παράρτημα ΙΙ της ίδιας σύμβασης.Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 12 Φεβρουαρίου 1998.Για το ΣυμβούλιοΟ ΠρόεδροςJ. BATTLE(1) ΕΕ C 267 της 3. 9. 1997, σ. 66.(2) ΕΕ C 339 της 10. 11. 1997.(3) ΕΕ L 210 της 19. 7. 1982, σ. 10.(4) ΕΕ L 103 της 25. 4. 1979, σ. 1.